Igazodj! - 2017.01.09
Ha a jövőben lenyomsz egy kilincset, ami nem a saját házad vagy lakásod ajtaján található, jól teszed kedves hallgató, ha előtte körülnézel.
Ha rendőrt látsz, azonnal macskává változol és eliszkolsz a helyszínről. Mert, ha nincs, aki rögvest azonosít, hogy rokon , ismerős, de semmiképpen nem illetéktelen személy vagy, akkor jaj neked. Jön az igazoltatás, a motozás – bocsánat, hivatalosan a ruházat átvizsgálása – és annak hatósági mérlegelése, hogy most akkor bekasztlizzanak vagy ne. Az éberség ütötte fel itt a fejét és a szolgálunk és védünk szlogen szűkített értelmezéséből fakadóan a magyar rendőrség Orbán Viktort és érdekeltségeit szolgálja ki és védi meg akárki ellen is. A miniszterelnök ezzel már hármas védőgyűrű biztonságában élheti mindennapjait. Legszűkebben az ő feltétlen hívei vannak, akik valóban foggal – körömmel és saját egzisztenciális érdekük szerint mindentől – érvektől, tényektől, kritikáktól védik őt. A második gyűrű a TEK. A miniszterelnök magánhadserege. Itt már akár lőhetnek is. Orbán országjárásakor a kíséretében a TEK tök felesleges páncélautója is ott van – mintha a terroristák ellen a reguláris hadsereggel lehetne védekezni, mintha a terrorizmus nem éppen azokon a helyeken és lehetőségek közepette csap le, ahol nincs fegyveres rendvédelem – mindig a védtelen civil világot veszi célba – ehhez képest a TEK látványos, önmutogató, erőfitogtató, státus-szimbólum. És akkor Orbán köré a harmadik védőgyűrűt immár maga a rendőrség vonja; ha idegen közeledik Felcsúthoz, már a bevezető úton találkozik a rend őreivel.
A német RTL forgatócsoportja járt így legutóbb. Az őket kísérő magyar ellenzéki politikus is horogra akadt – igazoltatás, motozás – ezt minősítette a későbbi panaszlevére válaszolva a rendőrkapitány úgy, hogy nem motozás, hanem ruházat átvizsgálása történt – majd hosszas vegzálás csak azért, mert a stáb Orbán háza és a tövében felépített Pancsó Aréna közvetlen közelébe merészkedett. S mivel a fakabátok észlelték, hogy a társaságban külföldiek is vannak, azonnal terrorveszélyt orrantottak. Hát így..! Hölgyeim és uraim, visszatért a politikai rendőrség, felébredt kádár kor-végi álmából, és akcióba lépett. Hamarosan valóságos no-go zónák létesülnek….már abban az értelemben, hogy nem jószántunkból, hanem a rendőrök által elijesztve nem lépünk, nem léphetünk be a területre, mert ott valamilyen magasságos személy vagy /és érdekeltsége található. Sok kis Felcsút, sok kis Cinege utca. Apropó cinege – a ház, amelyben a miniszterelnök és családja lakik nyilván a világ egyik legbiztonságosabb helye. Őrzik, mint trezor az aranyat. A másik ház, ami vele szemben áll, amit nemrég egy muszlim milliárdos vett meg, nyilván szintén az. Biztonságos mint a páncél. Na, mármost, ezek szerint mégis csak változik a világ Orbán Viktor fejében, mint Kövér László arca a bajusz lenyírbálása után, hiszen ha Pharaon úr szomszéd lehet, mégsem kell minden muszlimtól félni. Mégsem kell a magyar keresztényi világot félteni az iszlámtól, hiszen a békés egymás mellett élés briliáns bizonyítéka az, hogy Orbán és Pharaon immár tőszomszédok. Sőt, mindkettőt ugyanaz a rendőrség és TEK védi. Amit nem tudok és nem értek, hogy végül is kitől és mitől? Csak nem tőlünk? Belegondolni is rossz.
Ámon Betti Arató András Árpási Bence Árva Brigitta B. Bíró Zoltán Báder Tamás Bálint Judit Bencsik Gyula Bencze József Berecz Anna Bíró Bori Bódy Gergő Bolgár György Borgula András Bóta Gábor Bubnó Márk Burger Lajos Böcskei Balázs Csákvári Géza Csepelyi Adrienn Csík Juci Dési János Eisen-Kiss Erika Eperjesi Erika Fábián László Falcsik Gergő Falusi Mariann - Lang Györgyi Fon Gabi Gálvölgyi János Gerenday Bars Ágnes Gergely Zsófia Gulyás Zoltán Hajdu Zsófia Halper László Hamvas Dániel Jávor Dénes Marcell Józsa Péter Kálmán László - Nádasdy Ádám Kárpáti Iván Kárpáti János Kelen Károly - Rab László Korpás Krisztina Kovács Gabriella Anna Kovács M. Veronika Kun Zsuzsa Lay Viktória M. Dénes Tamás Marton Éva Megyeri Szabolcs Molnár Szabolcs Nagy Nikolett Nemes Nagy Péter Neuman Gábor Pálinkás Szűts Róbert Pályi Márk Papp Réka Kinga Para-Kovács Imre Pataki Gábor Pikó András Pikó András - Pálinkás Szűts Róbert Rózsa Péter Rózsahegyi Gábor Sándor Kata Sárközi Anita Selmeci János Suba Krisztina Sugár Ágnes Szabó Kati Szakonyi Péter Szegő János Szénási Sándor Szente László Szentpéteri Nagy Richard Szunyogh Szabolcs Timár Ágnes Turák Péter Törtei Takács Kriszta Választási arcok Váradi Júlia Végh Fruzsina Zebra Zene Zentai Péter Zsíros László Róbert